Document ID: /roh_data/filtered/fineweb-2-filterrobots_roh.jsonl.gz/48120

La strategia da vaccinaziun da corona en Svizra stat: L'emprim duain vegnir vaccinadas persunas ordvart vulnerablas – pia persunas pli veglias cun malsognas pre-existentas. Quai han fixà l'Uffizi federal da sanadad e la cumissiun per dumondas da vaccinaziun.
En segunda prioritad duai vegnir vaccinà il persunal da tgira e persunas che vivan ensemen cun persunas ordvart vulnerablas. La finamira saja uschia da reducir il dumber dals morts per proteger il sistem da sanadad. Finamira èsi da cumenzar il schaner cun las emprimas vaccinaziuns en Svizra.